Марио Станич

Марио Станич (, 1972 оны 4 сарын 10-нд төрсөн) нь Боснид төрсөн, Хорватын хөлбөмбөгчин асан.

Клубын замнал
Станич спортын замналаа Железничар Сараево багаас эхэлсэн бөгөөд хуучин Югославын авъяаслаг залуу тоглогчдын нэгд тооцогдож байлаа. 1992 онд дайн эхлэхэд Станич Хорват руу нүүж, Кроациа Загреб багт тоглох болсон ч нэг улирлын дараа Испанийн Спортинг Хихон, дахиад нэг жилийн дараа Португалын Бенфика баг руу шилжжээ. 1995 онд Клуб Брюггед шилжиж ирсэн тэрээр 20 гоол оруулсан амжилтаар Бельгийн нэгдүгээр дивизионы мэргэн буучаар шалгарсан байна. Ийнхүү том багуудын хараанд өртсөн түүнийг 1996 оны сүүлчээр Парма баг элсүүлэн авсан бөгөөд тэнд Станич 4 жилийг өнгөрүүлжээ.

Челси
Станич 2000 оны 6 сард Челсид 5,6 сая фунт стерлингээр очсон. Тус багийн шинэ дасгалжуулагч Виалли албаа хүлээн авмагц шинэ тоглогчдыг идэвхтэйгээр цуглуулж эхэлсэн бөгөөд Жимми Флойд Хасселбэйнк, Эйдур Гудьонсен нарын дараа Станичтай гэрээ байгуулсан юм. Станич Английн лигийн анхны тоглолтоо мөн оны 8 сард хийж, Вест Хэм Юнайтедийг 4–2 харьцаагаар хожиход 2 гоол оруулсны нэгийг нь 35 ярдын холоос өшиглөж оруулжээ. Уг гоол БиБиСи-гийн Өдрийн онцлох тоглолт нэвтрүүлгийн Улирлын шилдэг гоол шагналд нэр дэвшсэн.

Станич 2003-04 оны улиралд авсан өвдөгний бэртлийн улмаас 32-хон насандаа их спортыг орхисон билээ.

Олон улсын тавцанд
Станич Хорватын шигшээ багт 1995-2003 онд нийт 49 тоглолт хийж, 7 гоол оруулсан. Анх 1995 оны 9 сард Евро 1996-ын урьдчилсан шатанд Эстонтой хийсэн тоглолтод оролцжээ. Тэр Англид болсон Евро 1996-д 3 тоглолтод оролцсон бол 2 жилийн дараа Францад болсон 1998 оны ДАШТ-ий бүх 7 тоглолтод оролцсон юм. Тус тэмцээний эхний тоглолтод Ямайкыг 3-1 харьцаагаар хожиход Хорватын шигшээ багийн ДАШТ-д оруулсан анхны гоолын эзэн болж түүхэнд үлдсэн төдийгүй шөвгийн наймд Германыг 3-0 харьцаагаар хожиход эхний гоолын дамжуулалтыг Роберт Ярнид өгч шигшээ багтаа хувь нэмэр оруулан, хүрэл медаль хүртсэн билээ. Станич мөн 2002 оны ДАШТ-д Хорватын шигшээ баг нэгдүгээр шатнаас хасагдахад 2 тоглолтын сүүлийн хагаст сэлгээгээр гарч тоглосон. Хамгийн сүүлд 2003 оны 4 сард Шведтэй хийсэн тоглолтын завсарлагын дараа сэлгээгээр гарч тогложээ.

Шигшээ баг дахь гоолууд
ГоолОгнооГазарӨрсөлдөгч багОруулсан гоолЭцсийн дүнТэмцээн11996 оны 4 сарын 10Осиек хотын Градски врт цэнгэлдэх хүрээлэн  4 – 1 4 – 1Нөхөрсөг тоглолт2–31998 оны 4 сарын 22Осиек хотын Градски врт цэнгэлдэх хүрээлэн 2 – 04 – 1Нөхөрсөг тоглолт 3 – 041998 оын 6 сарын 14Ланс хотын Феликс-Болларт цэнгэлдэх хүрээлэн,  1 – 0 3 – 1Дэлхийн АШТ51999 оны 8 сарын 21Загреб хотын Максимир цэнгэлдэх хүрээлэн 1 – 0 2 – 1Евро 2000 урьдчилсан шат61999 оны 10 сарын 9Загреб хотын Максимир цэнгэлдэх хүрээлэн 2 – 2 2 – 2Евро 2000 урьдчилсан шат72000 оны 4 сарын 26Вена хотын Эрнст Хаппел цэнгэлдэх хүрээлэн  2 – 1 2 – 1Нөхөрсөг тоглолт

Шагналууд
Клуб Брюгге
Бельгийн аварга (1): 1995–96
Бельгийн цом (1): 1996
Парма
Италийн цом (1): 1999
Италийн супер цом (1): 1999
УЕФА-гийн цом (1): 1999
Челси
Чарити Шилд (1): 2000

Эшлэл

Гадны холбоосууд

Reprezentacija.rs 

Ангилал:1972 онд төрсөн
Ангилал:Хорватын хөлбөмбөгчин
Ангилал:Югославын хөлбөмбөгчин
Ангилал:Хорватчууд